10. april 1940 blev banen forberedt til sprængning for at forhindre tysk fremrykning, efter at den tyske invasion af Norge var begyndt dagen før. Blomheller-tunnelen blev sprængt, og norske styrker ved Myrdal trak ned til Flåm. Vatnahalsen hotell brændte to dage efter, at en gruppe tyske ingeniørsoldater blev forlagt dertil. Sporlægningen blev forceret i juli-august 1940 med en arbejdsstyrke på omkring 200 mand. Banen blev åbnet for drift med [[damplokomotiv]]er i august 1940 efter pres fra besættelsesmagten. Almindelig persontrafik startede 10. februar 1941. Togene brugte 1 time og 5 minutter på turen fra Myrdal ned til Flåm og 15 minutter mere på turen op. I juni 1941 bestemte [[Arbeids- og sosialdepartementet|Arbeidsdepartementet]], at banen skulle hedde ''Flåmsbana''. I oktober 1944 blev banen elektrificeret. Strømmen kom fra [[Kjosfoss kraftverk]], der ligger lige ved [[Kjosfossen Station]], der blev bygget af NSB til samme formål. Kraftværkets gulv blev lagt i niveau med sporet, så ting kunne transporteres lige ind. Stationen blev taget i brug 27. oktober 1944, og nogle uger efter fulgte den elektriske drift af Flåmsbanen.<ref name=Gubberud/> På grund af krigen skete der ikke nogen officiel indvielse af banen dengang, så i stedet foretog man ën ved 40 års jubilæet i 1980.
Historie Foreninger Organisationer